Ord+og+tekst


 * Konseptuell tilnærming til en visuell utforming med utgangspunkt i ord og tekst**

Oppgavetekst: "Studentene får som oppgave å velge et ord, en setning eller en tekst som de bruker som utgangspunkt for et kunstnerisk arbeid. Dette kombineres med foto og grafikk, eller tenkes som et tredimensjonal form. Ord, setning eller tekst kan enten approprieres (hentes fra en kjent kilde som bør krediteres, som f. eks. litteratur, media, dagbok etc.), eller "komponeres"/diktes av studenten. Utfordringen blir deretter å utforme teksten på en måte som understreker eller tydeliggjør budskapet. Man må altså være bevisst de minste detaljene ved ord og bokstaver, og tenke på layout, dimensjoner og all annen form for design i sammenheng med innholdet i selve tekstelementet. Man skal også se for seg hvordan dette arbeidet, med den bærende teksten, skal presenteres og defineres. Er det tenkt som som billedkunst, skulptur, reklame, poesi eller annet? Dette skal argumenteres, forsvares og illustreres. Altså skal det realiseres på en eller annen måte, enten som tegning, illustrasjon eller skulptur i skala 1:1, eller collage (fotocollage, papircollage eller digital collage), modell og lignende i annen skala.

Et viktig poeng i forhold til oppgaven er å se på tekst i seg selv som en "trigger" til kunstnerisk prosess, som en konkret problemstilling/standpunkt/holdning, som kan være et utgangspunkt for annen kunstnerisk utfoldelse. Tekst kan altså brukes som en port/inngang for publikum, til et mer komplekst tema. Man velger om man vil bruke digitale verktøy, tegning, collage, foto, skulptur eller annet for realisering av idéen, men verket må forholde seg bevisst til sammenhengen mellom tekstens budskap og den visuelle/kunstneriske innpakningen. Skisser skal spares og legges ved, helt fra første samling (del 1). Man skal dokumentere og vise til skisser og utprøvinger underveis, som illustrerer tidlige forsøk og varianter av det ferdige verket. Dokumentasjonen kan gjerne være ved hjelp av fotografi, og gjerne presentert på en kunstnerisk måte i seg selv; som collage, arkiv, skissebok, stop-motion animasjon, notater og så videre, men den er også nødt til å kunne presenteres i seg selv digitalt, på en eller annen måte - som f.eks. Powerpoint, PDF, tekstdokument, grafisk (Illustrator/AI/EPS, GIMP/Photoshop/JPG) eller SketchUp, video eller foto. Studenten skal beskrive prosessen i et tekstdokument som også diskuterer sitt verk i forhold sin problemstilling og sammenheng mellom estetikk og budskap."

Jan Christensens hjemmeside
 * Inspirasjon:**